techiaith/cofnodycynulliad_en-cy huggingface dataset:
English: Thank you, Presiding Officer. Minister, I recognise that the transfer of £21 million of funding for HEFCW to support the tuition fee grant was included in the final budget. However, it is important that standards in our universities are kept high, and they need to be properly resourced to do that. What is the Cabinet Secretary doing to ensure that HEFCW's budget is sufficient to support science, technology, engineering and maths courses that are vital in delivering the high-skilled workforce Wales needs in our future? Thank you.
Welsh: Diolch i chi, Lywydd. Weinidog, rwy'n cydnabod bod y trosglwyddiad cyllid o £21 miliwn ar gyfer CCAUC i gefnogi'r grant ffioedd dysgu wedi cael ei gynnwys yn y gyllideb derfynol. Fodd bynnag, mae'n bwysig bod safonau yn ein prifysgolion yn cael eu cadw'n uchel, ac mae angen iddynt gael yr adnoddau priodol i wneud hynny. Beth y mae Ysgrifennydd y Cabinet yn ei wneud i sicrhau bod cyllideb CCAUC yn ddigonol i gefnogi cyrsiau gwyddoniaeth, technoleg, peirianneg a mathemateg sy'n hanfodol o ran darparu'r gweithlu hyfedr y mae Cymru ei angen yn ein dyfodol? Diolch.
English: Well, you're aware, through the conversations that we've had previously here, that we're making the funds available to HEFCW that they require in order to deliver the sort of higher education experience and investment that we want to achieve in Wales. But let me say this: I think we need to go further, sometimes, than simply funding the higher education estate and establishment in order to deliver those things. I think we need to look in a wider way to develop an industrial policy that is based partly within higher education, but not only within higher education, at increasing the skills, commercialising the research available to us, and investing in an economy that can withstand the difficulties that our economy will face in coming years.
Welsh: Wel, rydych yn ymwybodol, drwy'r sgyrsiau a gawsom yma o'r blaen, ein bod yn rhyddhau'r arian y mae CCAUC ei angen er mwyn darparu'r math o brofiad addysg uwch a buddsoddiad rydym am ei gyflawni yng Nghymru. Ond gadewch i mi ddweud hyn: rwy'n credu bod angen i ni fynd gam ymhellach, weithiau, na dim ond ariannu'r ystad a'r sefydliad addysg uwch er mwyn cyflawni'r pethau hynny. Rwy'n credu bod angen i ni edrych yn ehangach ar ddatblygu polisi diwydiannol sy'n seiliedig yn rhannol o fewn addysg uwch, ond nid yn unig o fewn addysg uwch, ar gynyddu sgiliau, masnacheiddio'r ymchwil sydd ar gael i ni, a buddsoddi mewn economi sy'n gallu gwrthsefyll yr anawsterau y bydd ein heconomi yn eu hwynebu yn y blynyddoedd i ddod.
English: The digital competence framework was made available to schools and settings in September 2016. Schools and settings throughout Wales are being helped to develop the delivery of the framework through the digital pioneers and regional consortia.
Welsh: Cafodd y fframwaith cymhwysedd digidol ei chyflwyno i ysgolion a lleoliadau ym mis Medi 2016. Mae ysgolion a lleoliadau ar hyd a lled Cymru yn cael eu helpu i ddatblygu'r gwaith o gyflwyno'r fframwaith drwy'r arloeswyr digidol a'r consortia rhanbarthol.
English: Thank you, Minister, for your answer. I hope you will be aware that the lack of broadband across parts of rural Powys is putting rural schools in particular at a significant disadvantage, which is having a knock-on effect on pupils' education. Now, as I understand, there are 28 primary schools across Wales that still cannot access adequate broadband to enable them to teach pupils using the Hwb digital learning resource. Can I ask what the Welsh Government is doing to ensure that teachers can access the digital resource, which they need to deliver the full curriculum to their pupils?
Welsh: Diolch i chi am eich ateb, Weinidog. Rwy'n gobeithio y byddwch yn ymwybodol fod diffyg band eang ar draws rhannau o gefn gwlad Powys yn rhoi ysgolion gwledig, yn arbennig, o dan anfantais sylweddol, sy'n cael effaith ganlyniadol ar addysg y disgyblion. Nawr, yn ôl yr hyn a ddeallaf, mae 28 o ysgolion cynradd ledled Cymru yn dal i fethu cael band eang digonol i'w galluogi i addysgu disgyblion drwy ddefnyddio adnodd dysgu digidol Hwb. A gaf fi ofyn beth y mae Llywodraeth Cymru yn ei wneud i sicrhau y gall athrawon gael mynediad at yr adnodd digidol sydd ei angen arnynt i gyflwyno'r cwricwlwm llawn i'w disgyblion?
English: I agree with the fundamental point that the Member makes, that all schools have to have equal access to broadband to ensure that pupils are able to take advantage of these opportunities, which should be available to them. There are 23 schools, in fact, that currently do not have the superfast broadband that we require. We recognise the importance of equal access. The Cabinet Secretary has committed an additional £5 million of funding to ensure that all schools have access to superfast broadband. Presiding Officer, we expect that work in all of these schools will be completed by 31 March, next week. However, there are three schools where BT has encountered issues and which won't be completed until 28 April.
Welsh: Cytunaf â'r pwynt sylfaenol y mae'r Aelod yn ei wneud, fod yn rhaid i bob ysgol gael mynediad cyfartal at fand eang er mwyn sicrhau bod y disgyblion yn gallu manteisio ar y cyfleoedd hyn, a ddylai fod ar gael iddynt. Nid oes gan 23 o ysgolion ar hyn o bryd y band eang cyflym iawn sy'n angenrheidiol. Rydym yn cydnabod pwysigrwydd mynediad cyfartal. Mae Ysgrifennydd y Cabinet wedi ymrwymo £5 miliwn o gyllid ychwanegol i sicrhau bod pob ysgol â mynediad at fand eang cyflym iawn. Lywydd, rydym yn disgwyl y bydd y gwaith ym mhob un o'r ysgolion hyn wedi'i gwblhau erbyn 31 Mawrth, yr wythnos nesaf. Fodd bynnag, ceir tair ysgol ble y mae BT wedi canfod problemau ac ni chânt eu cwblhau hyd nes 28 Ebrill.
English: We have set out our national mission to improve education attainment through a programme of education reforms across Wales, including Pembrokeshire. These include the development of a new curriculum and assessment reform, improved initial teacher education, teachers' professional learning, building leadership capacity and reducing the attainment gap.
Welsh: Rydym ni wedi amlinellu ein hymgyrch genedlaethol i godi lefelau cyrhaeddiad addysg drwy raglen o ddigwyddiadau addysgol ledled Cymru, yn cynnwys sir Benfro. Yn eu plith, mae datblygu cwricwlwm newydd a diwygio proses asesu, gwella addysg gychwynnol athrawon, dysgu proffesiynol ymhlith athrawon, meithrin arweinwyr, a lleihau'r bwlch cyrhaeddiad.
English: I'm grateful to the Minister for that response. I'm also very grateful that Ysgol Bro Cleddau in my constituency was named recently as the Assembly's first ambassador school in Wales, and the success of the programme has led the school to understand more about the work of the Assembly and has given the pupils a platform to discuss current affairs. Now, in light of this success, what can the Welsh Government do to encourage schemes such as this and to encourage as many primary schools as possible to participate, which, in turn will improve pupil education so that future generations can learn more about the Assembly and the impact that decisions taken here have on their daily lives?
Welsh: Rydw i'n ddiolchgar i'r Gweinidog am yr ymateb yna. Rydw i'n hynod o falch, hefyd, fod Ysgol Bro Cleddau, yn fy etholaeth i, wedi cael ei henwi yn ddiweddar fel llysgennad cyntaf y Cynulliad yng Nghymru, ac mae llwyddiant y cynllun wedi arwain yr ysgol i ddeall mwy am waith y Cynulliad, ac mae hyn hefyd wedi rhoi llwyfan i'r disgyblion drafod a dadlau materion cyfoes. Nawr, yn sgil y llwyddiant hwn, beth y gall Llywodraeth Cymru ei wneud i annog cynllun fel hwn ac annog cymaint o ysgolion cynradd â phosibl i gymryd rhan, sydd yn ei dro yn gwella addysg disgyblion, fel y gall ein cenedlaethau i ddod ddysgu mwy am y Cynulliad a'r effaith y mae'r penderfyniadau sy'n cael eu gwneud yma yn cael ar eu bywydau?
English: I believe that each one of us welcomes the news that Paul has shared with us. Having said that, the Assembly itself, of course, runs exceptionally good schemes, and I have seen the success of the Assembly Commission's schemes in schools in Blaenau Gwent in my own constituency. They've had opportunities to visit the Senedd and also to come and learn more about the Senedd and the Assembly and how that impacts their lives. And I believe that those programmes have been extremely successful and I know that the Government would wish to support the Commission in the work that it's doing at the moment.
Welsh: Rydw i'n credu bod pob un ohonom ni'n croesawu'r newyddion y mae Paul wedi eu rhannu â ni. A gaf i ddweud hyn? Mae'r Cynulliad ei hun, wrth gwrs, yn rhedeg cynlluniau arbennig o dda, ac rydw i wedi gweld llwyddiant cynlluniau Comisiwn y Cynulliad yn ysgolion Blaenau Gwent, yn fy etholaeth fy hun, sydd wedi derbyn cyfleoedd i ymweld â'r Senedd a hefyd i ddod i ddysgu mwy amboutu'r Senedd a'r Cynulliad a sut y mae hynny'n cael impact ar eu bywydau nhw. Rydw i'n credu bod y rhaglenni yma wedi bod yn hynod lwyddiannus, ac rydw i'n gwybod y buasai'r Llywodraeth eisiau cefnogi'r Comisiwn yn y gwaith y mae yn ei wneud ar hyn o bryd.
English: Specialist learning support must be provided to all children identified as having a need. Through our additional learning needs transformation programme and the associated ALN Bill, the needs of learners will be identified earlier and appropriate support provided. We have announced £20 million of funding to support implementation and delivery of the new system.
Welsh: Mae'n rhaid darparu cymorth dysgu arbenigol i bob plentyn y nodwyd bod ganddynt angen. Drwy ein rhaglen trawsnewid anghenion dysgu ychwanegol a'r Bil anghenion dysgu ychwanegol cysylltiedig, bydd anghenion dysgwyr yn cael eu nodi'n gynharach a bydd cefnogaeth briodol yn cael ei darparu. Rydym wedi cyhoeddi £20 miliwn o gyllid i gefnogi'r broses o weithredu a chyflwyno'r system newydd.
English: Thank you, Minister. Minister, I've recently been made aware of a situation in my constituency where a learning support assistant is providing assistance to a girl with needs around her sight - Braille support. That LSA has left the council to work elsewhere and the council has been unable to replace that position, so she's been unable to continue with that level of support through no fault of her own, or even the local authority's. I guess we're probably all agreed that greater collaboration between authorities around providing that sort of support would help, as would the local authority using retention and recruitment premiums if necessary. But can the Minister say what else local authorities and Welsh Government can do to ensure that children such as my constituent's can get the assistance they need when local authorities are unable to fill these posts?
Welsh: Diolch yn fawr, Weinidog. Weinidog, yn ddiweddar cefais wybod am sefyllfa yn fy etholaeth lle roedd cynorthwyydd cymorth dysgu yn darparu cymorth i ferch sydd ag anghenion yn ymwneud â'i golwg - cymorth Braille. Mae'r cynorthwyydd cymorth dysgu wedi gadael y cyngor i weithio yn rhywle arall ac nid yw'r cyngor wedi llwyddo i ddod o hyd i rywun i lenwi'r swydd honno, felly nid yw'r ferch wedi gallu parhau i gael y lefel honno o gefnogaeth, a hynny heb fod unrhyw fai arni hi, na'r awdurdod lleol hyd yn oed. Rwy'n credu bod pawb ohonom, yn ôl pob tebyg, yn cytuno y byddai mwy o gydweithio rhwng awdurdodau i ddarparu cefnogaeth o'r fath yn helpu, fel y byddai defnydd awdurdodau lleol o bremiymau cadw a recriwtio pe bai angen. Ond a all y Gweinidog ddweud beth arall y gall yr awdurdodau lleol a Llywodraeth Cymru ei wneud i sicrhau bod plant, fel plentyn fy etholwr, yn gallu cael y cymorth sydd ei angen arnynt pan nad yw awdurdodau lleol yn gallu llenwi'r swyddi hyn?
English: I think we all sympathise with people who are put in that position, and that's why I've sought to emphasise, throughout the debate and the conversation we've been having on the additional learning needs Bill, that the Bill is part of a wider transformation programme, and it is the programme that is absolutely key to the success of the Bill. That means a workforce planning programme that is able to recognise where the pressures are, and the Member's outlined a significant pressure that I don't think is alone in Merthyr, as it happens - I think it's the case elsewhere as well. We are working with the WLGA to ensure that we understand and we can map the pressures that exist within the system at the moment, and of course we're funding the ALN transformation programme. That's absolutely key, because if we are to succeed in the future, and if both the Bill itself, the primary legislation and the code and everything that goes along with it, and all of our ambitions and visions for the future, are to be delivered, then they will be delivered by professionals working with children in the classroom or other settings. That means we need to invest in the people and the workforce of the future, to ensure all of these specialisms are available to children when and where they need them, and that they're available in both English and in Welsh.
Welsh: Rwy'n credu ein bod i gyd yn cydymdeimlo â phobl sy'n cael eu rhoi yn y sefyllfa honno, a dyna pam rwyf wedi ceisio pwysleisio, drwy gydol y ddadl a'r sgwrs rydym wedi bod yn ei chael ar y Bil anghenion dysgu ychwanegol, fod y Bil yn rhan o raglen drawsnewid ehangach, ac mai'r rhaglen sy'n gwbl allweddol i lwyddiant y Bil. Mae hynny'n golygu rhaglen gynllunio'r gweithlu sy'n gallu nodi ble y mae'r pwysau, ac mae'r Aelod wedi amlinellu pwysau sylweddol nad wyf yn credu ei fod wedi'i gyfyngu i Ferthyr, fel y mae'n digwydd - rwy'n credu ei fod yn wir mewn mannau eraill hefyd. Rydym yn gweithio gyda Chymdeithas Llywodraeth Leol Cymru i sicrhau ein bod yn deall ac yn gallu mapio'r pwysau sy'n bodoli o fewn y system ar hyn o bryd, ac wrth gwrs rydym yn ariannu'r rhaglen trawsnewid anghenion dysgu ychwanegol. Mae hynny'n hollol allweddol, oherwydd os ydym am lwyddo yn y dyfodol, ac os yw'r Bil ei hun, y ddeddfwriaeth sylfaenol a'r cod a phopeth sy'n mynd law yn llaw ag ef, a phob un o'n huchelgeisiau a'n gweledigaethau ar gyfer y dyfodol, i gael eu cyflawni, yna byddant yn cael eu cyflawni gan weithwyr proffesiynol sy'n gweithio gyda phlant yn yr ystafell ddosbarth neu leoliadau eraill. Mae hynny'n golygu bod angen i ni fuddsoddi ym mhobl a gweithlu'r dyfodol, er mwyn sicrhau bod pob un o'r arbenigeddau hyn ar gael i blant pan fyddant eu hangen a lle y byddant eu hangen, a'u bod ar gael yn y Gymraeg a'r Saesneg.
English: After concerns were raised with me by parents who were being told that there would be cuts in one-to-one support in Gwynedd primary schools for their children with type 1 diabetes, they've told me it's good news, and that they've found a fantastic way forward, and they're pleased with the approach adopted by council staff and their willingness to collaborate. However, they expressed concern that this is funded through ALN budgets and they are seeking assurance from the Welsh Government that the upcoming ALN Bill will not compromise that funding. What assurances can you provide for them?
Welsh: Ar ôl i bryderon gael eu dwyn i fy sylw gan rieni a glywodd y byddai toriadau yn y cymorth un i un yn ysgolion cynradd Gwynedd ar gyfer plant sydd â diabetes math 1, maent wedi dweud wrthyf fod yna newyddion da, a'u bod wedi dod o hyd i ffordd wych ymlaen, ac maent yn falch o'r ymagwedd a fabwysiadwyd gan staff y cyngor a'u parodrwydd i gydweithio. Fodd bynnag, mynegwyd pryder fod hyn yn cael ei ariannu drwy gyllidebau anghenion dysgu ychwanegol ac maent yn chwilio am sicrwydd gan Lywodraeth Cymru na fydd y Bil anghenion dysgu ychwanegol sydd ar y gweill yn peryglu'r cyllid hwnnw. Pa sicrwydd y gallwch ei roi iddynt?
English: I don't want to step entirely into the example that the Member's just quoted. If the Member wishes to write to me with more details about that example, I'm more than happy to reply to him and put a copy of that reply into the library for other Members to see. But can I say this? In the approach that we're taking, there should be no reduction or diminution in services. In fact, there should be a provision of services that are tailored to the needs of the individual, and those services available potentially to more people, and not fewer people, and that those services will be funded. I've just referred in my previous answer to the wider transformation programme that we are undertaking in order to transform the experience, so that all children, no matter what their additional learning need happens to be, are able to enjoy a rich educational experience wherever they happen to be. I would say, since the Member's mentioned the needs of children with diabetes, we are publishing next week a set of statutory guidance on how children with healthcare needs should be supported within the school and other settings.
Welsh: Nid wyf am gamu'n llwyr i mewn i'r enghraifft y mae'r Aelod newydd gyfeirio ati. Os yw'r Aelod yn dymuno ysgrifennu ataf gyda mwy o fanylion am yr enghraifft honno, rwy'n fwy na hapus i'w ateb a rhoi copi o'r ateb hwnnw yn y llyfrgell i'r Aelodau eraill ei weld. Ond a gaf fi ddweud hyn? Yn y dull rydym yn ei fabwysiadu, ni ddylai fod unrhyw leihad na gostyngiad yn y gwasanaethau. Yn wir, dylai fod darpariaeth o wasanaethau ar gael sydd wedi'u teilwra i anghenion yr unigolyn, a gallai'r gwasanaethau hynny fod ar gael i fwy o bobl, ac nid i lai o bobl, a bydd y gwasanaethau hynny'n cael eu hariannu. Rwyf newydd gyfeirio yn fy ateb blaenorol at y rhaglen drawsnewid ehangach rydym yn ymgymryd â hi er mwyn trawsnewid y profiad, fel bod pob plentyn, ni waeth beth yw eu hangen dysgu ychwanegol, yn gallu mwynhau profiad addysgol cyfoethog lle bynnag y maent yn digwydd bod. Gan fod yr Aelod wedi crybwyll anghenion plant sydd â diabetes, carwn ddweud ein bod yn cyhoeddi cyfres o ganllawiau statudol yr wythnos nesaf ar sut y dylid cefnogi plant gydag anghenion gofal iechyd o fewn yr ysgol a lleoliadau eraill.
English: Questions now to the Counsel General, and the first question is from Julie Morgan.
Welsh: Cwestiynau nawr i'r Cwnsler Cyffredinol, a'r cwestiwn cyntaf - Julie Morgan.
English: Members will understand that if I make assessments they are legally privileged.
Welsh: Bydd yr Aelodau'n deall, os byddaf yn gwneud asesiadau, eu bod yn gyfreithiol freintiedig.
English: Bovine TB is a devolved issue and hunting with dogs remains reserved. However, I'm sure that the Counsel General will have seen the recent report by the League Against Cruel Sports, finding that there was bovine TB in a pack of hounds in Buckinghamshire, and that this resulted in about 40 hounds being put down due to the risk of the dogs spreading the disease to cattle. Does the Counsel General share my concern that the Welsh Government would be unable to legislate to address this new risk in the control of bovine TB in Wales?
Welsh: Mae TB buchol yn fater datganoledig ac mae hela â chŵn yn parhau i fod yn fater a gedwir yn ôl. Fodd bynnag, rwy'n siŵr y bydd y Cwnsler Cyffredinol wedi gweld yr adroddiad diweddar gan y Gynghrair yn Erbyn Chwaraeon Creulon, a ganfu fod TB buchol mewn haid o gŵn hela yn Swydd Buckingham, a bod hyn wedi arwain at ddifa tua 40 o helgwn oherwydd y perygl y byddai'r cŵn yn lledaenu'r clefyd i wartheg. A yw'r Cwnsler Cyffredinol yn rhannu fy mhryder na fyddai Llywodraeth Cymru yn gallu deddfu i fynd i'r afael â'r perygl newydd hwn yn yr ymdrech i reoli TB buchol yng Nghymru?
English: Well, thank you for those comments. I'm aware of the report that you refer to, which I think was, in fact, sent to all Members of the Assembly. It does raise an interesting issue and exposes again some of the weaknesses in the Wales Act 2017. Hunting with dogs is clearly a reserved matter in the Act. Therefore, the Welsh Government has no competence. The issue of powers of the Welsh Assembly in respect of animal welfare has been looked at by the Law Commission in their consideration of the Wildlife and Countryside Act 1981, and the issue you raise may well come within other aspects of Welsh responsibility. However, it would not be appropriate for me to trespass into areas that are properly for Ministers with policy responsibility for the matters concerned. However, I will ensure that your question and the issue you raise is referred to the appropriate Minister to respond to. In respect of the Hunting Act 2004 generally, the Welsh Government's position - as you will know - is that it is opposed to any repeal of that Act. In respect of the Wales Act 2017, it has been said on numerous occasions that the Act is flawed and that there will, in due course, need to be further constitutional legislation, and that's certainly a view with which I concur.
Welsh: Wel, diolch i chi am y sylwadau hynny. Rwy'n gwybod am yr adroddiad y cyfeiriwch ato, ac rwy'n credu ei fod wedi'i anfon at bob Aelod o'r Cynulliad mewn gwirionedd. Mae'n crybwyll mater diddorol ac unwaith eto, mae'n datgelu rhai o'r gwendidau yn Neddf Cymru 2017. Mae hela â chŵn yn amlwg yn fater a gedwir yn ôl yn y Ddeddf. Felly, nid oes gan Lywodraeth Cymru unrhyw gymhwysedd. Mae Comisiwn y Gyfraith, wrth ystyried Deddf Bywyd Gwyllt a Chefn Gwlad 1981, wedi edrych ar bwerau Cynulliad Cymru mewn perthynas â lles anifeiliaid, ac mae'n ddigon posibl fod y mater a nodwch yn perthyn i agweddau eraill ar gyfrifoldeb Cymreig. Fodd bynnag, ni fyddai'n addas i mi dresmasu i feysydd y mae'n briodol i Weinidogion gyda chyfrifoldeb polisi dros y materion dan sylw ymdrin â hwy. Fodd bynnag, byddaf yn sicrhau bod eich cwestiwn a'r mater rydych yn ei grybwyll yn cael ei gyfeirio at y Gweinidog priodol am ymateb. O ran Deddf Hela 2004 yn gyffredinol, safbwynt Llywodraeth Cymru - fel y byddwch yn gwybod - yw ei bod yn gwrthwynebu diddymu'r Ddeddf honno. O ran Deddf Cymru 2017, dywedwyd ar sawl achlysur fod y Ddeddf yn ddiffygiol ac y bydd angen deddfwriaeth gyfansoddiadol bellach maes o law, ac mae honno'n sicr yn farn rwy'n cytuno â hi.
English: As Members will know, the answer, again, is subject to the established law officers' convention.
Welsh: Fel y gŵyr yr Aelodau, mae'r ateb, unwaith eto, yn amodol ar gonfensiwn sefydledig swyddogion y gyfraith.
English: Thank you. The Counsel General will be aware that issues such as fly-tipping, dog fouling and littering are a real concern for many people. Would the Counsel General agree with me that the penalties applied in respect of anti-social behaviour should be commensurate with the importance that the public places on the need to curb these behaviours?
Welsh: Diolch. Bydd y Cwnsler Cyffredinol yn ymwybodol fod materion fel tipio anghyfreithlon, baw cŵn a sbwriel yn bryder go iawn i lawer o bobl. A fyddai'r Cwnsler Cyffredinol yn cytuno â mi y dylai'r cosbau a roddir mewn perthynas ag ymddygiad gwrthgymdeithasol fod yn gymesur â'r pwyslais y mae'r cyhoedd yn ei roi ar yr angen i atal ymddygiad o'r fath?